Document ID: 32004D0359

Komisjoni otsus,
13. aprill 2004,
millega muudetakse Rumeenia ja Zimbabwe osas otsust 97/296/EÜ, milles koostatakse loetelu kolmandatest riikidest, millest on lubatud importida inimtoiduks ettenähtud kalandustooteid
(teatavaks tehtud numbri K(2004) 1304 all)
(EMPs kohaldatav tekst)
(2004/359/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuni 1995. aasta otsust 95/408/EÜ nende kolmandates riikides asuvate ettevõtete ajutiste loetelude koostamise tingimuste kohta, millest liikmesriikidel on vaheperioodil lubatud importida teatavaid loomse päritoluga tooteid, kalandustooteid või elusaid kahepoolmelisi karploomi, [1] eriti selle artikli 2 lõiget 2,
ning arvestades järgmist:
(1) Komisjoni 22. aprilli 1997. aasta otsuses 97/296/EÜ, milles koostatakse loetelu kolmandatest riikidest, millest on lubatud importida inimtoiduks ettenähtud kalandustooteid, [2] loetletakse riigid ja piirkonnad, kust on lubatud inimtoiduks ettenähtud kalandustoodete import. Kõnealuse otsuse lisa I osas loetletakse nõukogu 22. juuli 1991. aasta direktiivi 91/493/EMÜ (kalandustoodete tootmise ja turuleviimise tervishoiunõuete kehtestamise kohta) [3] alusel spetsiaalse otsusega hõlmatud riigid ja piirkonnad ja kõnealuse lisa II osas loetletakse otsuse 95/408/EÜ artikli 2 lõikes 2 sätestatud tingimustele vastavad riigid ja piirkonnad.
(2) Komisjoni otsustes 2004/361/EÜ [4] ja 2004/360/EÜ [5] on sätestatud konkreetsed imporditingimused Rumeeniast ja Zimbabwest pärit kalandustoodetele. Seetõttu tuleks kõnealused riigid kanda otsuse 97/296/EÜ lisa I osas olevasse nimekirja. Selguse huvides tuleks kõnealused nimekirjad tervikuna asendada.
(3) Otsust 97/296/EÜ tuleks seetõttu vastavalt muuta.
(4) Rumeeniast ja Zimbabwest pärit kalandustoodete impordi suhtes tuleks käesolevat otsust kohaldada alates samast kuupäevast kui otsuseid 2004/361/EÜ ja 2004/360/EÜ.
(5) Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 97/296/EÜ lisa asendatakse käesoleva otsuse lisas sisalduva tekstiga.
Artikkel 2
Käesolevat otsust kohaldatakse alates 4. juunist 2004.
Artikkel 3
Käesolev otsus on adresseeritud liikmesriikidele.
Brüssel, 13. aprill 2004

Labels: 5
0
3
6
18